চুয়াডাঙ্গা, ২৫ মে (শীর্ষ নিউজ ডটকম): চুয়াডাঙ্গায় ২০ ভরি স্বর্ণালঙ্কার ও  মোটরসাইকেলসহ ২ ব্যক্তিকে আটক করেছে পুলিশ। আজ বুধবার সকালে দর্শনা-ঝিনাইদহ সড়ক থেকে তাদের আটক করা হয়। আটককৃতরা হলো- দর্শনার আবুল কাশেমের ছেলে জাহিদুল ইসলাম ও আব্দুল ওহাবের ছেলে নাসিরউদ্দিন।  হিজলগাড়ি ক্যাম্প পুলিশ জানায়, গোপন সূত্রে খবর পেয়ে পুলিশ হিজলগাড়ি ক্যাম্পের সামনে ওৎ পেতে থাকে। সকাল ৮টার দিকে মোটরসাইকেলযোগে জাহিদুল ও নাসিরউদ্দিন ঝিনাইদহের দিকে যাওয়ার সময় পুলিশ তাদের গতিরোধ করে। এ সময় জাহিদুলের পকেট তল্লাশি করে ২০ ভরি ওজনের স্বর্ণালঙ্কার উদ্ধার করে তারা।  (শীর্ষ নিউজ ডটকম/প্রতিনিধি/সাখা/শাসি/১৫.৩৬  ঘ.)